รัฐบาลไทย-ข่าวทำเนียบรัฐบาล-กรมการขนส่งทางบก เปิดเผยสถิติการใช้บริการช่องทางชำระภาษีรถประจำปีของเขตกรุงเทพมหานคร ประจำเดือนพฤศจิกายน 2564
วันอังคารที่ 4 มกราคม 2565
กรมการขนส่งทางบก เปิดเผยสถิติการใช้บริการช่องทางชําระภาษีรถประจําปีของเขตกรุงเทพมหานคร ประจําเดือนพฤศจิกายน 2564
พร้อมแนะนําการขยายเวลาบริการชําระภาษีผ่านเลื่อนล้อต่อภาษีในช่วงเทศกาลปีใหม่ 2565
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) มุ่งมั่นยกระดับมาตรฐานคุณภาพการบริการที่เข้าถึงและตอบโจทย์ความต้องการของประชาชน โดยในปีงบประมาณ 2565 เน้นผลักดันให้ผู้เสียภาษีรถประจําปีใช้บริการชําระภาษีผ่านช่องทางอิเล็กทรอนิกส์ ซึ่งจะเห็นได้จากจํานวนช่องทางให้บริการรับชําระภาษีรถประจําปีผ่านระบบออนไลน์ที่มีหลากหลายช่องทาง เช่น เว็บไซต์ https://eservice.dlt.go.th แอปพลิเคชัน DLT Vehicle Tax เคาน์เตอร์เซอร์วิส โมบายล์แอปพลิเคชัน mPAY และ Truemoney Wallet ที่มีความสะดวก รวดเร็ว เจ้าของรถไม่ต้องเดินทางมาที่สํานักงานขนส่ง ลดความเสี่ยงการติดเชื้อไวรัส COVID-19 อยู่ที่ไหนก็สามารถชําระภาษีรถประจําปีได้ รอรับเครื่องหมายการเสียภาษีและใบเสร็จรับเงินทางไปรษณีย์ ภายใน 5 วันทําการ นับจากวันชําระเงิน พร้อมยกระดับมาตรฐานการบริการให้ครอบคลุมเจ้าของรถที่มีอายุการใช้งานเกิน 7 ปีหรือรถจักรยานยนต์ที่มีอายุการใช้งานเกิน 5 ปี หรือรถที่ค้างชําระภาษีเกิน 1 ปี สามารถชําระภาษีผ่านช่องทางออนไลน์ได้ โดยมีเงื่อนไขต้องนํารถเข้าตรวจสภาพกับสถานตรวจสภาพรถ (ตรอ.) ให้เรียบร้อยก่อนดําเนินการชําระภาษีประจําปีผ่านช่องทางออนไลน์ ส่วนรถที่ไม่มีเงื่อนไขต้องตรวจสภาพรถก่อนชําระภาษีสามารถดําเนินการได้ทันที อย่างไรก็ตาม รถที่เข้าข่ายต้องตรวจสภาพก่อนชําระภาษีประจําปี สามารถใช้บริการชําระภาษีโดยไม่ต้องลงจากรถหรือบริการเลื่อนล้อต่อภาษี (Drive Thru for Tax) ที่ทําการไปรษณีย์ ธนาคารพาณิชย์ที่ร่วมโครงการกับ ขบ. หรือที่สํานักงานขนส่งทุกแห่งทั่วประเทศ
อธิบดีกรมการขนส่งทางบก กล่าวเพิ่มเติมว่า จากการผลักดันให้ผู้เสียภาษีรถประจําปี
ใช้บริการชําระภาษีผ่านช่องทางออนไลน์ ส่งผลให้สถิติการให้บริการชําระภาษีรถประจําปีของ ขบ. ในเขตกรุงเทพมหานคร ในเดือนพฤศจิกายน 2564 โดยเฉพาะการให้บริการชําระภาษีออนไลน์เพิ่มมากขึ้น ทั้งบริการชําระภาษีรถประจําปีผ่านแอปพลิเคชัน DLT Vehicle Tax มีผู้ใช้บริการจํานวน 6,106 คัน ผ่านเว็บไซต์ https://eservice.dlt.go.th จํานวน 51,648 คัน เคาน์เตอร์เซอร์วิส จํานวน 11,563 คัน ผ่านแอปพลิเคชัน mPAY และ Truemoney Wallet จํานวน 863 คัน สําหรับการใช้บริการรับชําระภาษีรถประจําปี ณ สํานักงานขนส่งกรุงเทพมหานครพื้นที่ 1 - 5 มีผู้ใช้บริการจํานวน 375,668 คัน การใช้บริการเลื่อนล้อต่อภาษี (Drive Thru for Tax) จํานวน 74,386 คัน ชําระภาษีรถประจําปี ณ ที่ทําการไปรษณีย์ จํานวน 600 คัน ตู้รับชําระภาษีรถประจําปีอัตโนมัติ (Kiosk) จํานวน 2,484 คัน และผ่านธนาคารพาณิชย์ที่ร่วมโครงการ จํานวน 1 คัน รวมมียอดผู้ใช้บริการชําระภาษีประจําเดือนพฤศจิกายน 2564 ทั้งสิ้น 523,319 คัน สําหรับช่วงเทศกาลปีใหม่ 2565 บริการรับชําระภาษีรถประจําปีผ่านเลื่อนล้อต่อภาษี (Drive Thru for Tax) ขยายเวลาเปิดให้บริการเป็น 07.30 - 18.00 น. ทุกวันทําการ ตั้งแต่บัดนี้เป็นต้นไป ถึงวันที่ 7 มกราคม 2565 ณ สํานักงานขนส่งทุกแห่งทั่วประเทศ ทั้งนี้ หากไม่สะดวกใช้บริการเลื่อนล้อต่อภาษี สามารถเลือกใช้บริการชําระภาษีผ่านแอปพลิเคชัน DLT Vehicle Tax ไม่ว่าอยู่ที่ไหนก็สามารถชําระภาษีรถประจําปีได้ โดยระบบจะแสดงหลักฐานการชําระภาษีรถประจําปีชั่วคราวไว้เป็นหลักฐานแสดงการชําระภาษี จนกว่าจะได้รับเครื่องหมายการเสียภาษีประจําปีจาก ขบ. สามารถเลือกรับเครื่องหมายแสดงการเสียภาษีทางไปรษณีย์ หรือเลือกรับผ่านตู้รับชําระภาษีรถประจําปีอัตโนมัติ (Kiosk) ภายในสํานักงานขนส่งกรุงเทพมหานครพื้นที่ 1 - 5 ก็ได้